Document ID: 32006R1506

ΚΑΝΟΝΙΣΜΌΣ (ΕΚ) αριθ. 1506/2006 ΤΗΣ ΕΠΙΤΡΟΠΉΣ
της 11ης Οκτωβρίου 2006
για τροποποίηση του κανονισμού (ΕΚ) αριθ. 32/2000 του Συμβουλίου προκειμένου να ληφθούν υπόψη οι τροποποιήσεις του κανονισμού του Συμβουλίου (ΕΟΚ) αριθ. 2658/87 σχετικά με τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, που αφορά το άνοιγμα και τον τρόπο διαχείρισης των παγιωμένων στην Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων και ορισμένων άλλων κοινοτικών δασμολογικών ποσοστώσεων, τον καθορισμό της μεθόδου τροποποίησης ή προσαρμογής των εν λόγω ποσοστώσεων και την κατάργηση του κανονισμού (ΕΚ) αριθ. 1808/95 (1), και ιδίως το άρθρο 9 παράγραφος 1 στοιχείο α) αυτού,
Εκτιμώντας τα ακόλουθα:
(1)
Το 2006 τροποποιήθηκαν οι κωδικοί για ορισμένα προϊόντα της συνδυασμένης ονοματολογίας (κωδικοί ΣΟ), η οποία προβλέπεται από τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και τη στατιστική ονοματολογία και το κοινό δασμολόγιο (2), όπως τροποποιήθηκε με τον κανονισμό (ΕΚ) αριθ. 1719/2005 της Επιτροπής (3). Τα παραρτήματα IV και V του κανονισμού (ΕΚ) αριθ. 32/2000 αναφέρονται σε ορισμένους απ’ αυτούς τους κωδικούς ΣΟ. Για το λόγο αυτό είναι αναγκαίο να τροποποιηθούν και αυτά αναλόγως.
(2)
Θα πρέπει συνεπώς να τροποποιηθεί αναλόγως ο κανονισμός (ΕΚ) αριθ. 32/2000.
(3)
Επειδή ο κανονισμός (ΕΚ) αριθ. 1719/2005 άρχισε να ισχύει την 1η Ιανουαρίου 2006, ο παρών κανονισμός εφαρμόζεται επίσης από την ημερομηνία αυτή.
(4)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα IV και V του κανονισμού (ΕΚ) αριθ. 32/2000 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει μία μέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
Ισχύει από την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 2006.

Labels: 3
1